《题鲁山温泉》
宋代·晃冲之

平生耳熟闻骊山，梦寐不到临潼关。
当年太液金井碧，温泉宛在关山间。
忆昔君来必十月，骑玉花骢带风雪。
太真独侍沐浴边，鲸甲龙鳞影清绝。
五十年升平一迷，却驱万骑出关西。
自为前朝同祸水，翻令后代异谦溪。
君不见汝海之南鲁山左，亦有此泉名不播。
征夫问路说汤头，可怜是亦陈惊坐。